
            PARLAMENTUL  ROMÂNIEI
         CAMERA DEPUTAŢILOR
	Comisia pentru buget, finanţe şi bănci

Nr. 4c-2/656

	Comisia pentru muncă şi protecţie socială

Nr. 4c-7/717




Nr. PL-x  213/2017

                                                                            


    Bucureşti, 5.09.2017                                                                                                                     
      BIROULUI  PERMANENT  

                                                                    AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.26/2017 pentru modificarea art.3 alin.(2) din Ordonanţa de urgenţă a Guvernului nr.9/2017 privind unele măsuri bugetare în anul 2017, prorogarea unor termene, precum şi modificarea şi completarea unor acte normative, transmis Comisiei pentru buget, finanţe şi bănci şi Comisiei pentru muncă şi protecţie socială cu adresa nr. PL-x 213 din 29 mai 2017, înregistrată sub nr. 4c-2/656, respectiv nr. 4c-7/717 din 29 mai 2017, Camera Deputaţilor fiind Cameră decizională. 

     În raport cu obiectul şi conţinutul reglementării, proiectul de Lege face parte din categoria legilor ordinare.
                      PREŞEDINTE                                                     PREŞEDINTE 
     Viorel ŞTEFAN                                                     Adrian SOLOMON

    RAPORT COMUN

asupra proiectului de Lege privind aprobarea Ordonanţei de urgenţă a Guvernului nr.26/2017 pentru modificarea art.3 alin.(2) din Ordonanţa de urgenţă a Guvernului nr.9/2017 privind unele măsuri bugetare în anul 2017, prorogarea unor termene, precum şi modificarea şi completarea unor acte normative


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru muncă şi protecţie socială au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.26/2017 pentru modificarea art.3 alin.(2) din Ordonanţa de urgenţă a Guvernului nr.9/2017 privind unele măsuri bugetare în anul 2017, prorogarea unor termene, precum şi modificarea şi completarea unor acte normative, transmis cu nr. Pl-x 213 din 29 mai 2017 şi înregistrat sub nr. 4c-2/656, respectiv nr. 4c-7/717 din 29 mai 2017.


Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în şedinţa din 23 mai 2017.


Consiliul Legislativ, prin avizul nr. 171 din 29 martie 2017, a avizat favorabil proiectul de Lege, cu observaţii şi propuneri.


Comisia juridică, de disciplină şi imunităţi a avizat favorabil proiectul de Lege, conform avizului  nr. 4c-11/599 din 8 iunie 2017.


Comisia pentru sănătate şi familie a avizat favorabil proiectul de Lege, conform avizului nr. 4c-8/275 din 8 iunie 2017.

Proiectul de Lege supus dezbaterii are ca obiect de reglementare aprobarea Ordonanţei de urgenţă a Guvernului nr.26/2017, prin care se modifică art.3 alin.(2) din Ordonanţa de urgenţă a Guvernului nr.9/2017, intervenţiile legislative vizând, pentru personalul din sistemul sanitar, eliminarea excepţiei de la aplicarea prevederilor art.21 din Legea-cadru nr.284/2010, respectiv de a elabora regulamentul care stabileşte locurile de muncă, categoriile de personal, mărimea concretă a sporului pentru condiţii de muncă, precum şi condiţiile de acordare a acestuia până la data de 01.03.2017.


În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat proiectul de Lege în şedinţe separate.


Membrii Comisiei pentru buget, finanţe şi bănci au examinat proiectul de Lege menţionat mai sus în şedinţa din 5 septembrie 2017. Membrii Comisiei pentru muncă şi protecţie socială au examinat proiectul de Lege menţionat mai sus şi documentele care îl însoţesc în şedinţa din 6 iulie 2017.


Din numărul total de 24 membri ai Comisiei pentru buget, finanţe şi bănci şi-au înregistrat prezenţa la dezbateri 24 deputaţi, iar din totalul de 21 de membri ai Comisiei pentru pentru muncă şi protecţie socială au fost prezenţi la dezbateri 14 deputaţi. 


La dezbaterea acestui proiect de Lege au participat în calitate de invitaţi, reprezentanţi ai Ministerului Finanţelor Publice şi Ministerului Sănătăţii.


În urma examinării proiectului de Lege şi a opiniilor exprimate, membrii celor două Comisii au hotărât, cu unanimitate de voturi, să supună spre dezbaterea şi adoptarea plenului Camerei Deputaţilor proiectul de Lege privind aprobarea Ordonanţei de urgenţă a Guvernului nr.26/2017 pentru modificarea art.3 alin.(2) din Ordonanţa de urgenţă a Guvernului nr.9/2017 privind unele măsuri bugetare în anul 2017, prorogarea unor termene, precum şi modificarea şi completarea unor acte normative, în forma adoptată de Senat.


În raport cu obiectul şi conţinutul său, proiectul de Lege face parte din categoria legilor ordinare. 
                      PREŞEDINTE                                                        PREŞEDINTE 

     Viorel ŞTEFAN                                                     Adrian SOLOMON

    SECRETAR, 

  Marilen-Gabriel PIRTEA




   Violeta RĂDUŢ

